Arild Hervik

Arild Hervik (født 1949) er en norsk samfunnsøkonom. Han er professor ved Høgskolen i Molde. Hervik tok sosialøkonomisk embetseksamen i ved Universitetet i Oslo i 1975. Der var han en tid assistent for Arne Næss og Trygve Haavelmo. I 2015 ble han utnevnt til Ridder av 1. klasse av St. Olavs Orden. Han var tidligere professor i næringsøkonomi ved Handelshøyskolen BI og han har arbeidet ved Statistisk sentralbyrå. Hervik er den som har deltatt i flest offentlige utredninger (NOU-er) i Norge (18 totalt). Han ledet til 2017 et offentlig utvalg som vurderte formidling av hjelpemidler til personer med nedsatt funksjonsevne (hjelpemiddelutvalget). Hervik er selv avhengig av rullestol og andre hjelpemidler på grunn av alvorlig sykdom. Han gikk av med pensjon 1. februar 2017.

Referanser 

Norske professorer i økonomi
Riddere av 1. klasse av St. Olavs Orden
Fødsler i 1949
Høgskolen i Molde